Държавен вестник, бр. 25, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  25
Документите, изготвени въз основа на изиск­
ванията на това приложение, като инструкции, 
документи за оценка на риска и т.н., са неразделна 
част от ДППГА. Когато тези документи са със 
значителен обем, към ДППГА се прилагат само 
титулните им страници с изключение на докумен­
тите по т. IV.1, които се прилагат към ДППГА в 
пълен вид.“
§ 6. Приложение № 4 към чл. 6, ал. 1 и 
чл. 10 се изменя така: 
„Приложение № 4
към чл. 6, ал. 1 и чл. 10
Форма и съдържание на доклада за безопасност
Докладът за безопасност се съставя с цел да 
докаже, че операторът на предприятие и/или 
съоръжение с висок рисков потенциал (ПСВРП) 
е предприел всички необходими мерки за предот­
вратяване на големи аварии с опасни вещества и 
ограничаване на последствията от тях за живота 
и здравето на хората и околната среда чрез:
1. Планиране, разработване и прилагане на 
политика за предотвратяване на големи аварии и 
система за управление на мерките за безопасност;
2. Планирано и системно идентифициране на 
опасностите от големи аварии и предприемане на 
мерки за тяхното предотвратяване и ограничаване 
на последствията от тях за човека и околната среда;
3. Включване на мерки за осигуряване на 
безопасност и надеждност при проектирането, 
изграждането, експлоатацията и поддръжката на 
всяка инсталация, складово и/или производствено 
съоръжение и инфраструктура в предприятието и/
или съоръжението, при експлоатацията на които 
е възможно възникването на голяма авария;
4. Изготвяне на авариен план за предприятието 
и/или съоръжението и изготвяне на информация, 
която операторът предоставя на компетентните 
органи за изготвяне на външен авариен план;
5. Предоставяне на информация, позволява­
ща на съответния орган в рамките на неговата 
компетентност да изпълни задълженията си по 
чл. 103а ЗООС;
6. Предоставяне на изчерпателен и актуален 
списък на опасните химични вещества в предпри­
ятието и/или съоръжението.
Докладът за безопасност съдържа:
I. Доклада за политиката за предотвратяване на 
големи аварии, изготвен съгласно приложение № 3.
II. Информация за:
1. Околната среда в района на предприятието 
и/или съоръжението:
а) описание на предприятието и/или съоръ­
жението и околната му среда, включително гео­
графското му местоположение, метеорологични, 
геоложки, хидрографски условия и ако е необхо­
димо, историята му;
б) идентифициране и описание на съоръженията, 
процесите и дейностите, при които е възможно 
възникването на голяма авария;
в) описание на местата в предприятието и/или 
съоръжението, където е възможно възникването 
на голяма авария, включително схема/карта на 
територията на предприятието и/или съоръжението 
с обозначение на тези места.
2. Описание на съоръжения, процеси и дейности 
в предприятието и/или съоръжението: 
а) описание на основните дейности, вещества/
продукти, които са важни за безопасната експлоа­
тация или са източници на риск от големи аварии, 
и условията, при които е възможно възникването 
на големи аварии с описание на планираните 
мерки за предотвратяването им;
б) описание на процесите и по-специално на 
етапите на протичане на процесите;
в) актуализиран списък на опасните химични 
вещества, който съдържа:
аа) химично наименование, CAS №, ЕС №, 
наименование по IUPAC; 
бб) капацитет на съоръженията и максимал­
ното количество, което е налично или се очаква 
да бъде налично;
вв) физични, химични, токсикологични свойства 
и категория/и на опасност (стандартни фрази на 
риска), както и описание на преките и/или кос­
вените опасни ефекти за човека и околната среда;
гг) физични и химични свойства при нормални 
условия на употреба или при предвидими аварий­
ни ситуации.
3. Идентификация и оценка на риска от големи 
аварии и превантивни мерки:
3.1. Подробно описание на възможните сценарии 
за големи аварии и вероятността за възникването 
им или условията, при които е възможно да въз­
никнат, и описание на факторите във или извън 
предприятието и/или съоръжението, които могат 
да доведат до осъществяването на тези сценарии.
3.2. Оценка на размера и тежестта на послед­
ствията от идентифицираните големи аварии, 
включително карти, изображения или еквивалентни 
описания, където е уместно, показващи зоните, 
които ще бъдат засегнати при такива аварии, 
възникнали в предприятието и/или съоръжение­
то, при спазване на изискването за опазване на 
конфиденциалността на информацията по чл. 20, 
ал. 1 и чл. 110, ал. 5, 6 и 8 ЗООС.
3.3. Описание на техническите параметри и на 
оборудването, използвано за безопасната експло­
атация на съоръженията.
4. Мерки и средства за ограничаване на по­
следствията от големи аварии:
4.1. Описание на оборудването, инсталирано 
с цел ограничаване на последствията от голяма 
авария, включващо:
а) ред за въвеждане на обектовите планове за 
провеждане на спасителни и неотложни аварийно-
възстановителни работи;
б) ръководство на спасителните и неотложните 
аварийно-възстановителни работи от постоянните 
комисии, щабовете или оперативните групи;
в) провеждане на спасителни и неотложни 
аварийно-възстановителни работи в зависимост 
от възможните сценарии на аварийната ситуация.